**Общ регламент за групово освобождаване (Регламент № 651/2014) — работен документ**

**Помощи за МСП**

Най-напред следва да бъдат проверени общите условия за прилагането на ОРГО (12 условия/членове 1—12), а след това И условията по отношение на помощите за МСП.

**А. Общи условия за прилагане**

|  |  |
| --- | --- |
| **Общи условия за съвместимост** | **Проверка на съответствието (OK?)** |
| **Член 1 — Изключване на някои дейности и на схеми за помощ с голям бюджет (параграф 2)** |  |
| **Не** се прилага за:   * схеми за помощ за подпомагане на МСП със среден **годишен бюджет за държавна помощ, надхвърлящ 150 милиона евро**, след изтичане на шест месеца след влизането им в сила (този регламент може да продължи да се прилага за по-дълъг период от време за всяка от тези схеми за помощ, след като бъде разгледан съответният план за оценка, изпратен от държавата членка на Комисията, в срок от 20 работни дни от влизането на схемата в сила); * всички изменения на схемите, посочени по-горе, с изключение на измененията, които не могат да повлияят на съвместимостта на схемата за помощ по смисъла на този регламент или които не могат съществено да повлияят на съдържанието на одобрения план за оценка; * помощи за дейности, свързани с **износ**; * помощи, **обвързани с условието за използване на местни** за сметка на вносни стоки. |
| **Член 1 — Изключване на някои сектори (параграф 3)** |  |
| * Риболов и аквакултури\* (съгласно Регламент (ЕС) № 1379/2013); * Първично производство на селскостопански продукти\*, с изключение на помощите за консултантски услуги в полза на МСП; * Преработка и продажба на селскостопански продукти\*, ако размерът на помощта е определен въз основа на цената или количеството на такива продукти, закупени от първични производители или предлагани на пазара от съответните предприятия; или когато помощта е обвързана със задължението да бъде прехвърлена частично или изцяло на първичните производители; * Помощи за улесняване на закриването на неконкурентоспособни въглищни мини (Решение 2010/787/ЕС на Съвета);   \* *Ако предприятието упражнява също дейност в сектори, които попадат в приложното поле на настоящия регламент, той се прилага за помощите, предоставени в тези сектори, при условие че съответната държава членка гарантира, че дейностите в изключените сектори не се ползват от помощта.* |
| **Член 1 — Изключване на дружествата, засегнати от правилото Deggendorf (параграф 4)** |  |
| **Не** се прилага по отношение на схеми за помощ, които не изключват изрично плащането на индивидуална помощ в полза на предприятие, което е обект на неизпълнено разпореждане за възстановяване вследствие на предходно решение на Комисията, с което помощта се обявява за неправомерна/несъвместима, и **не** се прилага по отношение на *ad hoc* помощи в полза на такива предприятия. |
| **Член 1 — Изключване на дружествата в затруднено положение (параграф 4)** |  |
| **Не** се прилага за помощи за предприятия в затруднено положение. |
| **Член 1 — Изключване на мерките за помощ, които нарушават законодателството на Съюза (параграф 5)** |  |
| **Не** се прилага за мерки за държавна помощ, които водят до неотделимо нарушение на законодателството на Съюза, по-специално:  а) задължение седалището или основното място на установяване на бенефициера да се намира в съответната държава членка. Разрешава се условието към момента на изплащането на помощта бенефициерът да е създал седалище или клон в държавата членка, предоставяща помощта;  б) задължение бенефициерът да използва стоки и услуги, произведени на територията на държавата членка;  в) ограничаване на възможността бенефициерът да се възползва от резултатите от научноизследователска и развойна дейност и иновации в други държави членки. |
| **Член 4 — Индивидуални прагове за уведомяване** |  |
| **Не** се прилага за помощи, надхвърлящи:   * Инвестиционни помощи за МСП: 7,5 милиона евро на предприятие за всеки инвестиционен проект. * Консултантски услуги за МСП; 2 милиона евро на предприятие за всеки проект. * Помощи за участие на МСП в панаири: 2 милиона евро на предприятие годишно. * Помощи за МСП за разходи за сътрудничество, свързани с проекти по цел „Европейско териториално сътрудничество“: 2 милиона евро на предприятие за всеки проект.   Праговете **не** могат да бъдат заобикаляни чрез изкуствено разделяне на схемите или проектите за помощ. |  |
| **Член 5 — Прозрачност на помощта** |  |
| Прилага се само за прозрачни помощи, като за прозрачни се считат:   1. безвъзмездните средства и лихвените субсидии; 2. заемите (когато брутният еквивалент на безвъзмездна помощ е изчислен въз основа на референтния процент към момента на предоставяне на безвъзмездните средства); 3. гаранциите   (когато брутният еквивалент на безвъзмездна помощ е изчислен въз основа на минималните премии, посочени в известие на Комисията,  или  когато брутният еквивалент на безвъзмездна помощ е одобрен, преди мярката да бъде въведена в действие, въз основа на Известието на Комисията относно гаранциите и в одобрената методика за изчисляването му изрично се обръща внимание на вида на гаранцията и на вида на сделката, за която гаранцията е издадена, в контекста на прилагането на ОРГО);   1. данъчните предимства (когато по мярката е предвиден таван, с който се гарантира, че прагът няма да бъде надхвърлен); 2. възстановяемите аванси (ако общият номинален размер на възстановяемия аванс не надхвърля приложимите прагове съгласно настоящия регламент или ако, след като Комисията е била уведомена за методиката за изчисляване на брутния еквивалент на безвъзмездна помощ на възстановимия аванс, тя е одобрила тази методика преди изпълнението на мярката). |  |
| **Член 6 — Стимулиращ ефект** |  |
| Помощта може да бъде освободена от задължението за уведомяване само ако има стимулиращ ефект:   * **преди работата** по проекта или дейността да е започнала, бенефициерът е подал **до държавата членка заявление за помощ**, което съдържа поне следната информация:  1. наименование и големина на предприятието; 2. описание на проекта, включително неговата начална и крайна дата; 3. местонахождение на проекта; 4. списък с разходите по проекта; 5. вид на помощта (безвъзмездни средства, заем, гаранция, възстановяем аванс, вливане на капитал и т.н.) и размер на публичното финансиране, необходимо за проекта.   🡪**Изключения**   * **що се отнася до данъчните предимства**, стимулиращият ефект се счита за постигнат, ако:  1. мярката предвижда право на помощ в съответствие с обективни критерии и без допълнителна преценка по собствено усмотрение от страна на държавата членка; и 2. мярката е приета и е била в сила преди започването на работата по подпомагания проект или дейност, освен в случай на последващи фискални схеми, когато дейността вече е била включена в предходните схеми под формата на данъчно предимство. |  |
| **Член 7 — Допустими разходи** |  |
| **За изчисляването на интензитета на помощта:**   * Данните се събират преди приспадането на данъци и други такси; * При помощите, които се предоставят не под формата на безвъзмездни средства, а под друга форма, размерът на помощта е нейният брутен еквивалент на безвъзмездна помощ; * Помощите, които се предоставят на няколко части, се сконтират към размера си към момента на предоставяне (същото важи и за допустимите разходи и лихвените проценти към момента на предоставяне); * Отделните траншове помощ под формата на данъчни предимства се сконтират въз основа на сконтовите проценти, приложими към момента на влизане в сила на данъчното предимство.   **Допустими разходи и документация**   * Допустими разходи, подкрепени с ясни, конкретни и актуални документи. |  |
| **Член 8 — Натрупване** |  |
| * За праговете и максималните интензитети на помощта се взема предвид **общият размер** на помощта (параграф 1). * **Когато** **финансиране от Съюза** (което не е под контрола на държавата членка) е съчетано с държавна помощ, само тази държавна помощ се взема предвид за установяването на това дали са спазени праговете за уведомяване и максималните интензитети на помощта или максималните размери на помощта, при условие че общият размер на публичното финансиране, предоставено във връзка с едни и същи допустими разходи, не превишава най-благоприятния процент на финансиране, установен в приложимите правила на законодателството на Съюза (параграф 2). * Освободените от задължението за уведомяване помощи могат да се натрупват с всякаква друга държавна помощ, ако **установимите разходи са различни** (параграф 3, буква а). * Не се допуска натрупване на освободени от задължението за уведомяване помощи с никаква друга помощ във връзка със същите допустими разходи, които се припокриват частично или напълно, ако това натрупване води до надхвърляне на **най-високия интензитет** или най-високия размер **на помощта**, приложими за тази помощ (параграф 3, буква б). * Държавните помощи, освободени от задължението за уведомяване по силата на ОРГО, не могат да се натрупват с помощ **de minimis** по отношение на същите допустими разходи, ако това натрупване би довело до интензитет на помощта, надхвърлящ праговете, установени в глава III от ОРГО (параграф 5). |  |
| **Член 9 — Публикуване и информация** |  |
| * Публикуване на подробен уебсайт за държавните помощи — на национално или регионално равнище — на следното (параграф 1):   1. обобщената информация (вж. член 11) или връзка, която предоставя достъп до нея;   2. пълния текст на всяка мярка за помощ (вж. член 11) или връзка, която предоставя достъп до него;   3. информацията относно всяка предоставена индивидуална помощ, надхвърляща 500 000 евро (вж. приложение III).   Що се отнася до помощта, предоставена в полза на проекти по цел „Европейско териториално сътрудничество“, информацията, посочена в настоящия параграф, се помества на уебсайта на държавата членка, в която е разположен съответният управителен орган, съгласно определението в член 21 от Регламент (ЕС) № 1299/2013 на Европейския парламент и на Съвета. Като алтернативен вариант участващите държави членки могат също да решат всяка от тях да предоставя информацията относно мерките за помощ на тяхната територия на съответните уебсайтове.   * За схемите под формата на данъчни предимства и схемите по членове 16 и 21 (с изключение на МСП, които не са осъществили търговска продажба на нито един пазар) условията, посочени в параграф 1, буква в) от настоящия член, се считат за изпълнени, ако държавите членки публикуват необходимата информация за размера на индивидуалните помощи в следните диапазони (в милиони евро) (параграф 2): * 0,5—1; * 1—2; * 2—5; * 5—10; * 10—30; и * 30 и повече. * Информацията, посочена в параграф 1, буква в), е организирана и достъпна по стандартизиран начин (вж. приложение III) и дава възможност за ефективно търсене и изтегляне. Информацията, посочена в параграф 1, се публикува до 6 месеца от датата на предоставяне на помощта или, за помощи под формата на данъчни предимства, до 1 година от датата, на която трябва да се подаде данъчната декларация, и е достъпна най-малко 10 години от датата, на която е предоставена помощта (параграф 4). * Държавите членки осигуряват съответствие с разпоредбите на настоящия член най-късно две години след влизане в сила на настоящия регламент (т.e. 1.7.2016 г.) (параграф 6). |  |

**За определенията на понятията**: член 2 (да се обърне внимание на новото определение на предприятие в затруднено положение).

**Докладване**: член 11.

**Контрол:** член 12.

**Отмяна на груповото освобождаване**: член 10.

**Б. Специални условия за помощите за МСП**

|  |  |
| --- | --- |
| **Член 17**  **Инвестиционни помощи за МСП** | **Проверка на съответствието (OK?)** |
| * Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1). * **Видове допустими разходи** (параграф 2): * материални и нематериални активи; * планираните разходи за заплати за работни места, пряко създадени от инвестиционния проект, изчислени за период от две години. * **Условия за допустимост на разходите**: Допустим разход е (параграф 3): * инвестиция в материални и/или нематериални активи, свързана със създаването на нов стопански обект, разширяването на съществуващ стопански обект, диверсификацията с добавянето на нови продукти или основна промяна в целия производствен процес на съществуващ стопански обект; или * закупуване на активи, принадлежащи на стопански обект; условия: * стопанският обект е бил закрит или е щял да бъде закрит, ако не е бил закупен; * активите са закупени от трети страни, несвързани с купувача; * трансакцията се извършва при пазарни условия.   Член на семейството на първоначалния собственик или служител, който поема малко предприятие; отменено условие във връзка с трети страни, които не са свързани с купувача. Придобиването на акции не представлява инвестиция.   * **Нематериални активи; условия** (параграф 4):  1. използвани са единствено в стопанския обект, който получава помощта; 2. разглеждат се като амортизируеми активи; 3. закупени са при пазарни условия от трети страни, несвързани с купувача; 4. включени са в активите на предприятието за срок от поне три години.  * **Заетост, създадена пряко от инвестиционен проект; условия** (параграф 5):  1. създадена е до три години от приключването на инвестицията; 2. отчита се нетно увеличение на броя на служителите в съответния стопански обект в сравнение с техния среден брой за предходните 12 месеца; 3. поддържа се за период от поне три години, считано от датата, на която съответното работно място е заето за пръв път.  * **Интензитетът на помощта не надхвърля** (параграф 6): * 20 % от допустимите разходи (за малки предприятия); * 10 % от допустимите разходи (за средни предприятия). |  |

|  |  |
| --- | --- |
| **Член 18**  **Помощи за консултантски услуги за МСП** | **Проверка на съответствието (OK?)** |
| * Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1). * **Интензитетът на помощта не** надхвърля 50 % от допустимите разходи (параграф 2). * **Допустими разходи**: консултантски услуги, предоставени от външни консултанти (параграф 3). * Съответните услуги **не са постоянна или периодична** дейност, нито са свързани с обичайните оперативни разходи (напр. рутинните данъчни услуги, редовните юридически или рекламни услуги) (параграф 4). |  |

|  |  |
| --- | --- |
| **Член 19**  **Помощи за участие на МСП в панаири** | **Проверка на съответствието (OK?)** |
| * Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1). * **Допустими разходи**: наемане, подреждане и обслужване на щанда. * **Интензитетът на помощта не** надхвърля 50 % от допустимите разходи. |  |

|  |  |
| --- | --- |
| **Член 20**  **Помощи за МСП за разходи за сътрудничество, свързани с проекти по цел „Европейско териториално сътрудничество“** | **Проверка на съответствието (OK?)** |
| * Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1). * **Допустими разходи** (параграф 2):  1. разходи за организационно сътрудничество, включително разходите за персонал и офиси, свързани с проекта за сътрудничество; 2. разходи за консултантски и помощни услуги, свързани със сътрудничество и предоставени от външни консултанти и доставчици на услуги (дейности, които **не** са постоянни или периодични и които не са свързани с обичайните оперативни разходи (напр. рутинните данъчни услуги, редовните юридически или рекламни услуги); 3. разходи за пътуване, разходи за оборудване и инвестиции, пряко свързани с проекта, и амортизация на инструменти и оборудване, използвани пряко за проекта.  * **Интензитетът на помощта не** надхвърля 50 % от допустимите разходи. |  |